
* ( AKTUELT ) * 

★ 

„Troede flyvemaskine var styrtet i sundet“ — 
„Flyvende tallerken over Øresund“ og andre lig¬ 
nende overskrifter var at finde i aviserne i dagene 
omkring den 1. september. 

Hvad var årsagen? En indberetning til politi og 
militær fra to mænd — tankpasser Ernst Jensen, 
Nivå, og revisorassistent Bisgård Hansen, Køben¬ 
havn. De observerede et lavtflyvende og langsomt 
obj., som pludselig forsvandt. Mændene regnede 
med, at det var et fly, og at det var styrtet i vandet. 

Der var imidlertid ingen instanser, som savnede 
noget fly, hverken herhjemme eller i udlandet. Og 
her slutter så den officielle beretning. 

Dagen efter meddelte en dame fra Helsingør, at 
hun fra sit sommerhus havde iagttaget et langsomt 
lavtflyvende obj. Det var cigarformet, og pludselig 
dykkede det ned i vandet mellem to afmærknings¬ 
koste for ikke at komme til syne igen. Dette var 
ca. 1 time før de 2 mænds observation, og flyve¬ 
retningen var modsat. 

I „Ombord i Rumskibene'* side 54 læser vi føl¬ 
gende citat: 

Det forekom mig, at den forskel, som han om¬ 
talte, var uhyre stor, men jeg sagde ikke noget 
derom, og Firkon fortsatte: „Når I lærer at bruge 
de naturlige kraftmidler, som findes overalt i uni¬ 
verset, vil I også være i stand til at bygge under¬ 
vandsbåde, der ligesom vore fartøjer kan stige op 
til havets overflade og fortsætte opad gennem at¬ 
mosfæren ud i rummet". 

Dette minder mig om to hændelser, der blev rap¬ 
porteret tidligt i 1951. I det første tilfælde faldt 
to „projektiler" ned fra en fuldstændig klar himmel 
i vandet ved Inchon Bay, ud for Koreas vestkyst. 
„Projektilerne" faldt tæt ved et forankret hangar¬ 
skib, Cardiner’s Bay, og fik to vandsøjler til at rejse 
sig til en anslået højde af 30 m. Senere, som rap¬ 
porten sagde, observerede man „projektilerne", der 
sås stige op af vandet igen og fortsætte opad, ind¬ 
til de var ude af syne. 

Den anden hændelse fandt sted ud for Skotlands 
kyst og var næsten identisk med den første. Citat 
slut. 


Tillad mig til slut at minde om den indespærre¬ 
de „ubåd" i Nuevobugten — den undslap på my¬ 
stisk vis — i hvert fald officielt. 

H. C. 

FÆRØERNE: 

Thorshavn: Benjamin Krefeld, Grønlandsvej 20. 

Samarbejdsgrupper: 

Norge: 

Norsk UFO Studiesirkel, Holmengrenda 37, 
Holmen, Oslo. 

Sverige: 

Ifologiska Sållskabet i Stockholm, 

SUFOI - rapportafdeling, box 607, Stockholm I. 

Finland: 

G. Lindfors, Tolotorggatan 1 b, Helsingfors. 


Luf tf otog r af e r in g 

Når man taler med andre mennesker — og for så 
vidt også med medarbejdere indenfor SUFOI — om 
fl. tall., undrer mange sig over, at det først og 
fremmest er USA, der er hjemsøgt af disse maski¬ 
ner. Amerika ligger så langt borte, er så stort et 
land, og alting dér måles i en større målestok end 
her i Europa — amerikanerne er „så store i slaget“ 
— så hvorfor ikke også på UFO-området. 

Det er måske ikke ganske grundløst, når Amerika 
bliver overfløjet i så stor en målestok. Det samme 
er måske tilfældet med UddR — af gode grunde si¬ 
ver der blot ikke ret meget ud herom. 

Af beretninger fra Amerika fremgår ganske utve¬ 
tydigt, at militære anlæg, såsom atomfabrikker, fly¬ 
pladser, marineanlæg, flådestationer, afskydningsba- 
ser for raketter etc. tilsyneladende i høj grad for¬ 
mår at vække de fl. tall.s interesse. Denne inter¬ 
esse må ikke forveksles med nysgerrighed. Snarere 
en interesse blandet med sorg over, at vi her på 
Jorden stadig benytter os af „den stærkeres ret“ og 
opretholder et formidabelt militærapparat. 

Hvad foretager de fl. tall. sig så, når de overfly¬ 
ver de nævnte områder? Ofte i stor højde og i ra¬ 
sende fart. 


Ja, herom kan vi jo kun gisne, men denne gis¬ 
ning nærmer sig sikkert vished — vished om, at 
disse militære anlæg til stadighed fotograferes og 
holdes under skarp kontrol af planetarerne. Teknik¬ 
ken her på Jorden går frem med stormskridt. En 
ugentlig fotografering ville vel ikke synes usand¬ 
synlig, hvis kontrollen med udbygning, omplacering 
af mandskabsstyrker, udskiftning af materiel, be¬ 
manding af stillingerne etc. skal være effektiv. 

Er det ikke nærliggende at tro, at det netop er 
disse ting, som vore venner udefra bl. a. kontrollerer. 

Ja, alt dette lyder meget sandsynligt, men hvorle¬ 
des kan de fotografere fra så store højder, i den 
svim’ende fart og om natten? 

Vi ser lidt på, hvad vi selv formår. 

Luftfotografering er ikke noget nyt, men man er 
kommet milevidt siden den tid, hvor man holdt et 
kamera ud over flyets side, rettede det mod Jorden 
— og knipsede — håbende på, at man havde fået 
et billede, der kunne bruges. 

I dag bygges specielle maskiner til luftfotografe¬ 
ring. I maskinerne indbygges indtil 7 kameraer, der 
ustandseligt og helt automatisk fotograferer det 
landskab, som maskinen overflyver. Kameraerne er 
placeret således, at man får et billede i 6 forskellige 
vinkler. Heraf følger, at man kan studere en enkelt 
detaille i landskabet fra 6 forskellige sider. 

Der kan fotograferes fra over 10 km højde og 
med en fly-hastighed på over 800 km/t — og dog 
få skarpe billeder. De mindste detailler afsløres — 
endog et fodspor i en nypløjet mark kan ses. Spe¬ 
cialister „læser“ disse billeder — og intet kan skju¬ 
les for dem. 

Man kan fotografere ved dag og ved nat, i dis 
og tåge. Når dertil kommer, at man har specielle 
film, der viser den naturlige, grønne vegetation 
(træer, buske, græs etc.) rødt, mens afbrækkede 
grene, og græs og lign. anvendt som camouflage, 
viser sig grøn på filmen — ja, så kan en evt. camou- 
flering hurtigt afsløres. 

Hermed er mulighederne dog ikke udtømt. Der 
kan fotograferes stereoskopisk. Når disse billeder 
betragtes i særlige betragtningsapparater eller med 
særlige briller fremtræder de med dybde — altså 3- 
dimensionalt. Specialisterne kan måle sig ind på 
disse billeder, måle sig til højde og dybde på ste¬ 
der i terrænet, der er kuperet, måle sig ind på fa¬ 
brikker og derved bestemme deres kapacitet. 

Således er teknikken i dag. I morgen, om en uge, 
om et par måneder eller blot lidt længere frem i 
tiden vil måske flere dusin små satellitter kredse 
omkring Jorden i flere forskellige baner nogle få 
hundrede kilometer oppe og registrere alt, hvad der 
sker på Jorden. Disse satellitter kender ikke til 
grænser i luftrummet, deres højde er så stor, at in¬ 
gen raket formentlig vil kunne hente dem ned. 
Ustandseligt vil disse satellitter fotografere de over- 
fløjne landskaber og transmittere disse billeder ned 
til Jorden. Det vil være små tekniske vidundere — 
kostbare, men effektive. 

Når vi anerkender liv på andre kloder — det 
modsatte ville nemlig være topmålet af al menne¬ 
skelig egoisme og forfængelighed — så må vi na¬ 
turnødvendigt også anerkende, at dette liv kan være 
100 år, 1000 år, ja, for den sags skyld 100.000 el¬ 
ler 500.000 år længere fremme i teknisk, moralsk 
og social udvikling end her på Jorden. En menne¬ 
skehed, som behersker rumfarten til fuldkommen¬ 
hed, behersker selvfølgelig også den øvrige teknik 
bl. a. fotografering i alle dens her kendte afskyg¬ 
ninger — og endnu videre. 

Sandsynligheden taler derfor stærkt for, at rekog¬ 
nosceringer over USA og UddR netop har til for¬ 
mål at holde kontrol med den militære virksomhed. 

Skal vi være bange herfor? Næppe. Vor fremtid 
afhænger måske netop heraf. 


Studiet af delfinernes sprog kan sætte mennesker 
i stand til at tale med væsener fra andre kloder, op¬ 
lyser direktøren for „Kommunikationsforskningsinsti- 
tuttet“ på Set. Thomas, dr. John C. Lilly. 

Efterhånden som man lærer af delfinernes sprog, 
vil det være muligt at føre samtaler med dem, sagde 
han og tilføjede, at delfinerne har en hjerne, der 
er lige så veludviklet om ikke mere veludviklet end 
den menneskelige. Delfinernes hjerne har pr. kubik¬ 
centimeter lige så mange celler som den menneske¬ 
lige og er op til 40 pct. større. 

Her er endeligt et levende væsen, der er menne¬ 
sket lig i intelligens, og vort arbejde med dem kan 
måske give os et fingerpeg om, hvordan vi skal med¬ 
dele os til væsener på fremmede kloder, hvis der da 
er sådanne væsener, siger dr. Lilly. 


De flesfe mennesker er mere omhygge¬ 
lige med deres biler end deres hoveder. 
Det kunne ikke falde dem ind at bruge 
dårlig benzin. Men den åndelige føde, de 
indtager . . . 

(Amerikansk forfatter) 


Litteratur 

★ 

Det er med vore anmeldelser meningen at 
fortælle læserne hvad de forskellige U F O- 
bøger indeholder, idet der som tidligere nævnt 
kun er ca. 10 % af de omkr. 300 foreliggende, som 
er uden anden islæt. Der vil dog ikke blive tale om 
at give nogen bedømmelse af de enkelte bøger. 

Det, at en bog anmeldes, skal således ikke op¬ 
fattes som en anerkendelse herfra, vi bringer bø¬ 
gerne efterhånden, som vi får dem hjem — altså 
uden nogen bestemt rækkefølge. 

Bøgerne vil kunne købes i Tysk Bogimport A/S, 
Vestervoldgade 83, København V. 

Elizabeth Klarer: 

»Min rejse i et rumskib« 

Elizabeth Klarer: Min rejse i et rumskib. 

Hvem er denne dame? 

Fru Elizabeth Klarer er musikpædagog boende 
25a Empire Road i Parktown ved Johannisburg. 

„Weltraumbote“s medarbejder i Sydafrika, Edgar 
Sievers, har undersøgt hendes beretning, talt med 
vidner og hendes familie og har sluttelig erklæret: 

1. Fru Klarer er kendt i vide kredse og får det 
bedste skudsmål. 

2. For alle hendes opgivne data findes der posi¬ 
tive oplysninger og 

3. Det er udelukket, at det kan dreje sig om en 
psykisk oplevelse. 

Fru Klarer fortæller, at hun har fotograferet op¬ 
klaringsfartøjer fra Venus, at hun har rejst i et så¬ 
dant fartøj, at hun har besøgt et moderskib højt 
oppe over bjerget Drakensberg i Sydafrika, og at 
hun har talt med mandskabet i disse skibe. 

Hun mener også, at der i Sydafrika lever ukendte 
mennesker fra Venus, at de arbejder, og at de er 
her for at erfare mere om vort liv her på jorden. 

De er vel skeptisk? Måske siger vi endog: Et 
kunststykke. Hun kopierer jo Adamski. Hertil siger 
fru lOarer, at hun først efter sin oplevelse har læst 
Adamskis bog „Inside the Space Ships“. Hun for¬ 
tæller, at det er mere end 40 år siden, hun så sit 
første rumskib. 

Hun fortæller nu selv: 

Naturligvis kan De danne Dem deres eget billede 
af min fortælling. Jeg kan kun fortælle Dem kends¬ 
gerningerne, således som jeg kender dem. Noget må 
jeg endnu ikke fortælle, fordi jeg har lovet mine 
verdensrumsvenner det. Nogle gange er jeg også 
gået forbi vigtige punkter helt bevidst. Jeg må bede 
alle undskylde dette, men der findes ting, som ikke 
må offentliggøres endnu. 

Jeg var syv år, da jeg så mit første rumskib. Op¬ 
levelsen står så fast mejslet i min hukommelse, som 
om det var passeret i går. Dengang boede jeg med 
mine forældre på en farm i Rosetta-Distriktet i Na¬ 
tal. En aften i skumringstiden så jeg tilfældigt op 
mod himlen, og jeg så en stor genstand omtrent 
som et kæmpemæssigt hjul, der rullede hen over 
himlen. Det havde en orangerød farve. 

Alle troede, at jeg havde set et meteor, og man 
tilskrev det min barnlige fantasi, at jeg mente, at ob¬ 
jektet kom fra en anden verden. Denne oplevelse 
var for mig meget stærk, og det er ikke for meget 
sagt, at oplevelsen fuldstændig ændrede mit liv. Si¬ 
den da følte jeg en mærkelig uro, en følelse af for¬ 
bavsede og en overvældende trang til at udforske 
hemmelighederne bag vor egen planet. Livet fort¬ 
satte dog sin gang, kedsommelig og prosaisk, og der 
skete ikke noget yderligere. 

Jeg gik i skole akkurat som andre børn, kom se¬ 
nere til England for at studere musik, blev gift og 
fik to børn. Dagliglivet fik mig til at glemme min 
længsel, men der lurede trods alt en lille glød i mit 
indre. 

Da der for nogen tid siden blev skrevet meget 
om de flyvende tallerkener, blev min interesse igen 
vakt. Jeg sluttede mig til en britisk „tallerken-klub“ 
og færdedes meget ude i naturen i håb om, at no¬ 
get skulle vise sig. Resultatløs. 

I mig følte jeg stærkere og stærkere en trang til 
atter at gense de steder, hvor jeg havde færdedes 


som barn. En skønne dag pakkede jeg min kuffert 
og tog til min søster og svoger, som havde en farm 
nogle få mil fra det sted, hvor mit barndomshjem 
lå. Jeg strejfede dagevis om på højdedragene i nær¬ 
heden uden at der skete noget usædvanligt. En mor¬ 
gen, mens jeg stod på en flad græsbevokset høj ca. 
3 miles fra farmen, så jeg noget blinke oppe i luf¬ 
ten. Et øjeblik tænkte jeg på, at Solens stråler må¬ 
ske havde ramt vingerne på en hvid fugl, men så så 
jeg den grå genstand, hvori Solens skin reflekteredes. 
Genstanden kom hurtigt hen mod mig. Mit hjerte 
tog til at hamre, jeg blev ganske tør i munden, og 
jeg rystede over hele kroppen. 

Opklaringsfartøjet nærmede sig mig graciøst og 
smuk som en fugl og helt uden lyd. Mens det fløj 
mod mig, hørte jeg ikke andet end en svag summen. 
Det svævede omtrent 100 m over mig og begyndte 
langsomt at dale, indtil jeg kunne se piloten. Far¬ 
tøjet holdt helt stille ca. 3 m over jorden ikke mere 
end 6 meter fra mig. Jeg vil antage, at fartøjet hav¬ 
de en diameter på ca. 15 m. Jeg kunne ikke vende 
mit ansigt fra pilotens ansigt. Han er sikkert den 
smukkeste .mand, som jeg nogen sinde har set. Hans 
hår var blondt og faldt helt ned på skuldrene. Hans 
øjne var lysegrå. Han smilede til mig på en måde, 
som om han ville indgyde mig mod. Et øjeblik lige¬ 
som sagde hans blik: „Du må tage det første skridt, 
ikke jeg“. 

Overfor dette menneske fra en anden verden i 
denne vidunderlige maskine greb den instinktive- 
primitive frygt mig, og jeg veg ganske langsomt til¬ 
bage. 

Tallerkenen svævede endnu nogle øjeblikke over 
stedet og steg så næsten lydløst opad, øgede hastig¬ 
heden og forsvandt i sydlig retning. 

Da jeg kom tilbage til farmen, rystede mine ben 
under mig. At have set et menneske fra en anden 
verden fyldte mig med en voldsom glæde og gjorde 
mig opstemt. Senere bebrejdede jeg mig selv på det 
heftigste, fordi jeg ikke havde haft det tilstrække¬ 
lige mod til at søge kontakt med piloten. 

I de næste 18 måneder var jeg urolig og rastløs. 
En skønne dag kunne jeg ikke holde dette ud mere. 
Jeg pakkede min kuffert og rejste med mine børn 
ud til min søsters farm. Jeg glemmer aldrig denne 
dato. Vi ankom til farmen den 6. april 1956. Den 
næste dag, den 7. april 1956, så jeg tallerkenen 
igen. 

Jeg stod op om morgenen kl. 5,30 og begav mig 
ud til det samme sted, hvor jeg første gang havde 
set tallerkenen. Stedet nåede jeg omkring kl. 7,00. 
Her så jeg tallerkenen stå på jorden i skyggen af 
nogle træer. Det var det samme Venus-skib, som 
jeg for 18 måneder siden havde set, vel omkring 
15 — 18 m i diameter. Det så ud som om det var 
bygget af et sølvfarvet, diamantagtigt metal. Hvor 
skyggen faldt på skibet, var det gråt, hvor Solens 
stråler ramte skibet, lyste det som et spejl. 

Jeg følte ingen angst denne gang. Afvekslende 
grædende og leende løb jeg hen mod skibet. En dør 
åbnede sig, og den samme høje, blonde mand, som 
jeg havde set for 18 måneder siden, kom ud. Jeg 
løb hen mod ham, og han smilede til mig, som om 
det var den naturligste sag af verden, at en kvinde 
fra Jorden og en mand fra en anden verden mødtes 
for at foretage en flyvetur sammen. Smilende greb 
han mig om livet og løftede mig ind i skibet. Så 
sagde han på fejlfrit engelsk og næsten uden accent: 
„Denne gang var du ikke bange“. 

Jeg følte straks et øjebliks tvivl og sagde: „Er 
du en russer eller sådan noget. Sig mig venligst: 
Fra hvilket land kommer du?“ 

Blidt smilende sagde han: „Jeg er ikke fra denne 
planet. Jeg kommer fra Venus". 

Så forestillede han mig for de andre besætnings¬ 
medlemmer. De smilede alle venligt. Pludselig vend¬ 
te en af mandskabet sig til den høje, blonde mand 
og talte til ham i et sprog, som forekom mig ikke 
at være helt ulig med latin. Piloten vendte sig mod 
mig og sagde: „Vi har fået ordre til at vende til¬ 
bage til vort moderskib. Vil du ledsage os? Hvis 
ikke må vi straks lade dig stige ud, da vores ordre 
lyder på omgående at komme tilbage". 

„Jeg ville være lykkelig for at komme med", sag¬ 
de jeg. 

Indtil nu havde jeg ikke haft øje for at betragte 
mine omgivelser. Kun husker jeg, at jeg tænkte på, 
at dette skib lignede dem, som Adamski havde foto¬ 
graferet, altså måtte det være fra Venus. 

Da det nu var afgjort, at jeg skulle med op til 
moderskibet, satte jeg mig på en rund polstret bænk 
og betragtede omgivelserne. Kabinen var rund. 
Mærkværdigvis var luften herinde frisk og svalende, 
men jeg kunne ikke se, hvor ventilatoren var. Dog 
indvirkede luften sådan på mig, at jeg følte mig 
yderst vel tilmode. 


Et af besætningsmedlemmerne gik til instrument¬ 
brættet, hvor der sad en hel række knapper. Far¬ 
tøjet begyndte at summe. Så bevægede vi os, uden 
at man dog kunne mærke andet end en ganske let 
krængning. Så blev alt roligt, og man mærkede in¬ 
tet mere. Jeg kunne mærke, at de forskellige knap¬ 
per havde noget med styringen at gøre. Mere er 
det mig iøvrigt ikke tilladt at sige herom. 

Nu var vi nået op til moderskibet. 

Aldrig vil jeg glemme dette første øjeblik, da jeg 
så et moderskib. Et stort, smukt, sølvgråt, cigarfor¬ 
met objekt, som funklede i So’ens stråler. Vi holdt 
helt stille i nogle få minutter ved siden af moder¬ 
skibet — formentlig afventende landingsordre. På 
den ene side åbnede der sig en bred port, gennem 
hvilken vi fløj ind. Da jeg steg ud, havde jeg ind¬ 
tryk af at være om bord på et uendeligt stort fartøj. 
Jeg så forskellige afsatser af dæk, men blev ikke ta¬ 
get med dertil. Vi steg nogle få trin ned, og kom 
ind i et lille, men lyst og venligt værelse. Herinde 
fandtes lave, men yderst bekvemme og smukke stole, 
hvor jeg kunne sætte mig. 

Moderskibets styreapparater m. v. kunne man se 
fra dette rum. På vore jordiske fly har vi mange 
ledninger og instrumenter, men dette moderskib hav¬ 
de automatisk styring, fjernsynsapparater som over¬ 
træffer alle vore instrumenter, kikkerter og lyska¬ 
stere, som i styrke langt overgår vore, radar, som 
er fjernstyrede o.s.v. 

Den blonde pilot kom nu hen til mig, tog min 
arm og førte mig til chefskabinen. Chefen smilte til 
mig, bøjede sig let frem imod mig, og kom hen og 
trykkede mig i hånden. 

Jeg var forbavset over, at disse mennesker op¬ 
førte sig akkurat som jordmennesker. 

„Hvorledes kan det være, at De er fortrolig med 
jordiske skikke og også taler vore sprog", spurgte 
jeg- 

„Det er ganske simpelt", sagde chefen, „gennem 
mange år har vi overvåget jer gennem vore fjern¬ 
synsapparater og mange af vore folk opholder sig 
nede på Jorden for at studere jer nærmere". 

Mine spørgsmål til ham faldt bogstavelig talt over 
hinanden. Jeg kan ikke mere huske alle svarene, 
men her er nogle. 

Han fortalte, at husene på Venus var runde, af 
et særligt materiale, som tillod lyset at falde ind i 
husene, men man kunne dog ikke udefra se ind. 

Atmosfæren lignede vor meget, selv om der i større 
højder var giftige luftarter. Deres klæder blev frem¬ 
stillet af plantefibre. De dræber ikke dyr og spiser 
ikke kød. De er vegetarianere. Deres fartøjer blev 
drevet frem med en slags elektro-magnetisk kraft. 
Såvel videnskabelig som i moralsk og åndelig hen¬ 
seende synes venusianerne at være flere hundrede år 
længere fremme end os. De lever meget længe. Jeg 
fandt ud af, at gennemsnitsalderen var mellem 200 
og 250 år om muligt endnu højere. 

Inden jeg vidste et ord af det, var der gået flere 
timer. 

Der kom en officer hen til chefen og afgav en 
melding. 

„Det gør mig ondt, at vi må afbryde vort beha¬ 
gelige samvær, men omstændighederne tvinger os til 
omgående at fortsætte vor rejse. Vi vil nu bringe 
dig tilbage til det sted, hvor vi hentede dig“. 

Jeg udtrykte min beklagelse af ikke at have fået 
set mere af moderskibet. 

„Det kan måske lade sig gøre en anden dag“, sva¬ 
rede chefen med et undskyldende smil. 

Jeg blev ført til opklaringsfartøjet, som bragte 
mig tilbage til Jorden. 

Dette er min historie. Jeg har fortalt alt, således 
som jeg har oplevet det, og jeg ved, at dette er 
sandheden. De vil måske ikke tro mig. Enhver har 
ret til at danne sig sin egen mening herom. Lad mig 
kun tilføje, at ønsketænken ikke ligger for mig, og 
at jeg ingen fornøjelse kan finde i at vildlede offent¬ 
ligheden. 

Oversat fra „Weltraumbote". — Siej. 


Der skete desværre et teknisk uheld sidste 
gang, her er så det lovede bestillingskort 
Otto Viking: En klode griber ind! 


Vi lovede sidste gang i Aktuelt en redegørelse 
med fotos i forbindelse med SUFOI-Skives foto¬ 
grafering af 5 obj. — En teknisk undersøgelse sy¬ 
nes at godtgøre, at det ene lysende „obj“ skyldes 
en ridse i filmen (afsløret ved 64 ganges forstør¬ 
relse), medens de andre, selv om vi ikke kan sige, 
hvad det er, heller ikke synes at være UFO’er 
Vi vil nu foretage yderligere undersøgelser, og 
skulle vi komme til en løsning, skal det endelige 
resultat blive bragt. 


Mød vanlig tilladelse fra 

George Adamski - Lucy Mc. Ginnis 

bringes 

Cosmic Science 


Spørgsmål og svar 

Spørgsmål 42: Har De nogensinde forudsagt mas¬ 
selandinger af rumfartøjer eller nogen lignende be¬ 
givenhed. 

Svar: Nej. Enhver som kender mig ved, at jeg 
hårdnakket har hævdet, at ingen planer om masse¬ 
landinger kunne ventes. I spørgsmål 17, første del 
af denne serie, meddelte jeg meget klart, hvorfor en 
sådan begivenhed ikke kunne finde sted i en over¬ 
skuelig fremtid, men til min forbavselse er disse 
spådomme vedblivende blevet udspredt, som for¬ 
modentlig kommende fra mig. For at stille mig i et 
dårligt lys, synes de kilder, hvem disse påstande 
stammer fra, at fryde sig ved at lægge mig ordene 
i munden. Sådanne påstande er fuldstændig falske 
og har medvirket overordentlig meget til den latter¬ 
liggørelse, jeg har været ude for siden mit første 
møde med Orthon i ørkenen. Jeg har gentaget i det 
uendelige, at på grund af den menneskelige naturs 
foranderlighed, især i vor verden, forudsiger selv 
vore brødre, med deres større forståelse, ikke en 
bestemt dato for kommende begivenheder. Hvis de 
gjorde — vær sikker på det — turde jeg ikke være 
så dristig. 

To kendte eksempler på disse falske forudsigelser 
— som jeg benægtede dengang — var ødelæggelsen 
af Chikago for adskillige år siden, og løftet om 
rumfartøjer svævende over Los Angeles, California, 
med det formål at transmittere budskaber til verdens 
folk over radio og TV. I det første tilfælde sendte 
jeg telegrammer til to radiomedarbejdere, som jeg 
kender, for at få dem til at fortælle folk, at der ikke 
var nogen sandhed i den offentliggjorte beretning. 
Ingen af medarbejderne efterkom mit ønske. I det 
andet tilfælde, to uger før den forudsagte dato 7. 






UFO-NYT 


153 


november 1956, læste den ene medarbejder over ra¬ 
dioen mit brev, hvori jeg meddelte, at rumbrødrene 
ikke ville sætte sig i forbindelse med menneskene 
på denne måde. 

Uheldigvis havde denne 7. november fiasko fået 
meget stor udbredelse, og selv endnu indeholder 
min post forvirrede spørgsmål angående den. Denne 
bestemte falske profeti bevirkede latterliggørelse og 
foragt for tanken om rumbesøgendes virkelighed, 
og skeptikere peger stadig på den som bevis for 
deres ikke-eksistens. Disse fejlagtige forudsigelser 
kommer kun gennem mystiske kanaler. De har in¬ 
gen hold i virkeligheden. Jeg kan ikke udtrykke 
stærkt nok, at de virkelige rumrejsende, af kød og 
blod, ikke bruger disse forbindelseskanaler. De gi¬ 
ver ikke bestemte løfter. Et øjebliks omtanke skulle 
gøre det klart, at hvis rummenneskene virkelig plan¬ 
lagde en tilsynekomst et eller andet sted, ville de 
give de lokale embedsmænd retten til bekendtgørel¬ 
sen, ikke give deres budskab gennem en tredie in¬ 
stans. 

Vær derfor så venlig at ignorere de mange forud¬ 
sigelser, som formodes at stamme fra Georges Adam- 
ski! Jeg forsikrer Dem, skulle nogen bekendtgørelse 
være forestående, vil jeg personlig give meddelelsen 
uden at efterlade den ringeste tvivl om dens pålide¬ 
lighed. 

Spørgsmål 43: Er alle rumfolk vegetarianere? 

Svar: Nej. I begyndelsen af året havde jeg den 
glæde at overvære et møde omfattende folk fra 
Mars, Venus, Saturn, Jupiter, Uranus og Neptun. 
Det var et venskabeligt møde hovedsageligt bestemt 
for at diskutere nogle af vore hverdagsproblemer. 
Emnet fødemidler blev bragt på bane, og da så man¬ 
ge spørgsmål angående dette emne stilles mig, ud¬ 
bad jeg mig nærmere oplysninger derom. 

Deres svar var enkelt og præcist. På deres plane¬ 
ter opdrætter de ikke kvæg til slagtning. De spiser 
fisk omtrent på samme måde, som vi gør, men deres 
kødspisning er af omtrent samme omfang som gen¬ 
nemsnittet af jordbeboernes fortæring af fisk. 

De har studeret vores føde omhyggeligt, og i be¬ 
tragtning af de nuværende betingelser på Jorden 
synes de, at de har det bedre, når de spiser kød 
gennemsnitlig een eller to gange om ugen, mens de 
er her. De fortæller at de sædvanligvis vælger bil¬ 


ligere stykker, som kan koges sammen med grønt¬ 
sager, akkurat som min mor gjorde, da jeg var 
dreng. De holder meget af alle slags grøntsager og 
laver velsmagende supper af bønner, kartofler o.s.v. 
Rå frugt og grøntsager tilberedt som salater nydes 
særligt af disse folk. Naturligvis fortsætter de med 
at spise fisk, når som helst de kan få det. Med an¬ 
dre ord: De pointerede, at de ikke var fanatikere. 
De, som bekymrer sig om at spise en bestemt slags 
føde, gør mere vel i at give agt på Jesu ord: Ikke 
det, der går ind i munden, gør mennesket urent, 
men derimod det der går ud af munden. (Matt. 
15,11). 

Spørgsmål 44: Vil De anbefale den styreform, som 
bruges på andre planeter for ]ordens nationer? 

Svar: Jeg anbefaler intet! Hvis nogen forandring 
skal lykkes, må menneskene først omhyggeligt over¬ 
veje denne, derefter oprigtigt ønske først at bringe 
deres sind i harmoni. Siden vi på Jorden er indstil¬ 
let på langsomt virkende forandringer, vil lovgiv¬ 
ning alene være virkningsløs. Vore nuværende re¬ 
geringer tjener folket meget passende. Husk vi er 
endnu ikke vokset tilstrækkeligt i medlidende for¬ 
ståelse af vort medmenneske til at være egnet til at 
leve under en sådan styreform, som bruges af de 
mere fremskredne folk på andre planeter. 

Deres styreform skal opfattes som et billede på. 
at livslovene — givet os utallige gange gennem ti¬ 
derne — er anvendelige på enhver planet. Jordens 
folk har, på grund af den dybe ærbødighed for de 
store læremestre, fredet om undervisningen i ver¬ 
densreligionerne, idet de ikke begreb, at disse viste 
os, hvordan vi skulle leve. „Større ting end disse 
skal I gøre“, var det løfte, som blev givet os af een 
læremester. Alligevel har vor tvivl og frygt holdt os 
sådan bundet, at vi ikke har nærmet os hans mest 
enkle under. 

Endnu engang bliver vi mindet om denne måde 
at leve på. Enhver mand, kvinde og barn må trænge 
ind i sig selv for at erkende sig selv, thi helheden 
er kun så stærk som dens svageste led. Derfor kan 
vi ikke vente at verdensregeringerne skal antage en 
forsonende holdning overfor hinanden, før folkene 
selv allerede har gjort det. Thi så længe som mas¬ 
serne fortsætter deres forbrydelser og had, bliver de 
ikke skikket til en højere levevis. 



154 


UFO-NYT 


UFO -observationer 

over Skandinavien 

Den 1. august rapportere en dame fra Svenstrup 
på Als: 

Kl. 00.15 oplystes den nordvestlige del af him¬ 
len af 2 lyn med ca. 1 minuts mellemrum. Samti¬ 
dig viste der sig begge gange på den sydøstlige 
himmel 1 kuglelignende objekt. Det syntes som re¬ 
flekset fra lynet oplyste en stillestående cirkel på 
størrelse med månen, med en klar gul kerne og ly¬ 
sere gul udflydende glorie om. Ca. 10 min. senere 
viste sig på samme sted 1 stærkt grøn trekant ca. 6 
cm i den brede ende og ca. Yi m lang. Den for¬ 
svandt hurtigt. Efter ca. 1/2 times forløb viste sig, 
stadig det samme sted med få sekunders mellem¬ 
rum, 2 stjerneskudslignende glimt, men meget stør¬ 
re end stjerner. 

Fra Horsens ser en mand den 11. august kl. 
22.57 — 23.00 2 gulligrøde objekter komme fra 
SSØ. I zenith stod de stille i ca. 10. sek., hvorpå 
de forsvandt i nordlig retning i stærk fart. 


Fra den 14. august er der indkommet 6 rappor¬ 
ter. 

Kl. 0.00 — 0.05 ser 4 personer fra Horsens 1 
ærtstort objekt højt på sydhimlen. Objektet stod 
stille, men pludselig fløj det relativt langsomt mod 
ØNØ, hvor det forsvandt. 

2 mænd står kl. 0.04 i deres have i Lov og be¬ 
tragtede stjernehimlen. De får da øje på den ame¬ 
rikanske ECHO I. De fulgte nu denne ballon, og 
da den befandt sig på første tredjedel af sin ned¬ 
tur, kom der pludselig 1 hvidt objekt fra nord, som 
gik vandret ind på ballonens bane. Det fortsatte 
lige under denne og et stykke forbi mod syd, hvor 
det slukkede. Ca. 3 fingerbredder foran ECHO 
eksploderede objektet i en tågesky, der blev stående 
2 — 3 sekunder. Skyen synede på størrelse med 
fuldmånen. 

Fra Holbæk var 2 mænd kørt ud for at se efter 
ECHO. Kl. 01.55 siger den ene: „Det er underligt, 
men nu har jeg set 3 stjerneskud, der alle er gået 
vandret gennem den sky, der ligger nær horisonten 
— i vestlig retning“. I kikkert så man nu ECHO 
dukke op bag dette skylag, og straks efter kom 1 

objekt strygende lige tæt under denne. Dette gen¬ 
tog sig mange gange, og ofte så hurtigt efter hin¬ 
anden, at man havde indtryk af, at der var flere 
samtidigt. Da ECHO var nået ca. 1/3 af sin bane 
over himlen, kom der pludselig farende 1 objekt 
syd fra, og gik under ECHO og kurvede rundt 
oven over denne, og forsvandt igen mod syd. Efter 
at dette objekt havde vist sig, så man ikke mere. 
Ialt anslås der at have været 10 — 12 objekter. 

Samme dag kl. 19.15 ser 2 SUFOI-medlemmer 
på Amager 1 rund objekt. Ved observationens be¬ 
gyndelse opfattedes objektet som stillestående, men 
det forsvandt mod N med stærk fart, inden man fik 
hentet en kikkert. 

På Køgevejen nord for Køge ser et ægtepar kl. 
ca. 20.00 1 hvidt objekt med en hale efter sig be¬ 
væge sig i meget stærk fart over himlen for i lø¬ 
bet af få sekunder at forsvinde i nordlig retning 
— skråt opad. 

Den sidste rapport fra den 14. august kommer fra 
Gudbjerg på Sydfyn, hvor 2 damer kl. 21,10 ser 1 
ærtstort blåhvidt objekt, der langsomt flyttede sig 
fra SØ mod 0. Objektets kurs var ikke lige, men 
bugtede sig en del. 2 gange under observationen 
kom der ligesom en gnist fra det. 

Fra Ellerup på Fyn ser et ægtepar og deres dat¬ 
ter den 15. august ca. kl. 21,30 1 klart lysende ob¬ 
jekt, der bevægede sig opad fra horisonten til ca. 
60 grader, hvorpå det gik lidt til siden og delte sig 
i 2. Det ene objekt var rødt. medens det andet var 
blåt. Begge objekter fortsatte derefter opad. 

På Læsø, 2 km nord for Vesterø havn. ser et 
ægtepar den 16. august kl. ca. 20 1 cigarformet ob¬ 
jekt på ca. 40 cm længde, målt i udstrakt arm. Ob¬ 
jektet var stærkt orangefarvet, og omridset var for¬ 
til skarpt, medens det bagtil var meget sløret. Det 
sås ved tilsynekomsten mod N, hvor det stod stille 
i ca. 41/2 min., hvorefter det i løbet af få øjeblikke 
forsvandt mod NNV. 

Fra Hørsholm ser en ung mand og hans mor 
samme dag kl. 20,53 1 hvidt objekt på størrelse med 
Venus bevæge sig langsomt fra 0 mod NØ. Efter 
at have bevæget sig langsomt ca. 1 minut, satte det 
pludselig farten op. Objektet skiftede lysstyrke på 
en uregelmæssig måde. 

Den 18. august kl. 22,20 står 2 mand i Viborg 
og ser efter en jetjager, da de pludselig får øje på 
5 lysende objekter, der kommer farende i samme 


retning som flyet. Efter Vi minut drejede de af 
i en vinkel på 90 grader. 

Fra den 14. august til den 11. september 1960 er 
der til SUFOI indkommet 30 rapporter, heraf 29 
fra Danmark og 1 fra Norge. 

Herefter er der indkommet 1206 rapporter, der 
fordeler sig som følger: 


Før 1. januar 1959 . 315 rapporter 

Fra 1959 . 771 

Fra 1960 . 120 


Ialt 1206 rapporter 

Danmark. 

Kort før jul i 1955 var 4 mennesker ude for at 
købe ju’etræer, da den ene tilfældigt kom til at se 
i vejret. Han så da 1 lyserødt aflangt objekt på 
størrelse med en 2-krone komme farende hen over 
himlen fra NØ mod SV. Farten var som en Sput¬ 
niks. 

Midt i september 1959 ser en mand i Ry 1 hvidt- 
lysende objekt komme fra NV og forsvinde mod 
SØ. Efter ca. 2 minutter kom objektet tilbage fra 
SØ, men bøjede af i en ret vinkel og forsvandt 
mod N. Hastigheden anslås til 5—6 gange en jet¬ 
jagers fart. 

Den 19. maj 1960 kl. 24,00 er et ægtepar i bil 
på vej mel'em Videbæk og Herning, da fruen 2—3 
km vest for Barde ser 1 stærkt lysende objekt, der 
bevægede sig. Manden standsede straks bilen, og 
begge står ud. Da han går foran bilen for at gå 
over til dennes højre side, bemærker han, at ob¬ 
jektet spejlede sig i lakken på køleren. Objektet var 
i stadig bevægelse i 8—10 minutter, da det plud¬ 
selig kom hurtigt imod dem og voksede i størrelse 
i en sådan grad, at de følte trang til at gå ind i 
bilen igen. Imidlertid vendte det om og forsvandt 
opad i SØ-lig retning. Man genoptog nu kørslen, 
men fik igen øje på objektet 4—5 km længere mod 
øst, hvor man iagttog det i 3—4 minutter i SØ-lig 
retning, ligesom følgende vejen. 

Den 8. juni blev en ung mand i Gimsing ved 
Struer vækket af sin mor kl. 01,30, og begge så da 
1 rundt lysende objekt mod SØ. I de næste 30 
min. så de objektet bevæge sig i flere retninger for 
tilsidst at gå tilbage i samme position, som da de 
så det første gang. Derefter forsvandt det mod V. 

Den 14. juni kl. 23,15 ser et ægtepar i bil ca. 6 
km nord for Holstebro 1 cigarformet objekt kom¬ 
me tilsyne lige over dem. Det var aluminiumsfarvet 

og forsvandt i vestlig retning. Fortil var konturerne 
skarpe, medens de var udflydende bagtil på grund 
af en stærkt lysende jetstråle, der lyste meget kraf¬ 
tigt. 

1 første halvdel af juli (den 7.) ser et ægtepar 
fra GI. Ry kl. 20,00 2 gyldenrøde objekter komme 
fra NV enkeltvis. Kl. 24 kommer der 1 objekt fra 
0 mod V. 

2 mænd ser den 26. juli fra kl. 17,00—17,20 
1 km øst for Sønderborg 1 sølvfarvet objekt stå 
stille mod 0. I de 20 minutter, de så objektet, 
glimtede det af og til, som om det vendte sig og 
ramtes af solens stråler. Når glimtene kom, sløredes 
objektets omrids. 

Den 28. juli kl. ca. 10 ser en dame fra Konge¬ 
lundsvejen på Amager tilfældigt i luften og får 
øje på 1 rødgult cigarformet objekt mod vest. 

Samme dag kl. 19,50 er en mand på vej over 
Søborg mose, da han fik øje på 1 hvidtlysende ob¬ 
jekt i sydlig retning mod Bellahøj. Objektet kom 
fra 0 og fjernede sig mod SV. 

Samme dag kl. 23,15 var en mand på vej til 
Nysted på knallert, da han ca. 1 km fra Nysted får 

øje på et lys på himlen. Det var vifteformet, men 

da det passerede over hovedet på ham, strålede ly¬ 
set til alle sider, og i midten var der et lille rødt 

lys. Objektet passerede med stor fart og forsvandt 
i NØ-retning. På intet tidspunkt observeredes et 
fast legeme, og der hørtes heller ikke den mindste 
støj. 

Den 31. juli kl. 22,00 kommer en dame kørende 
i bil på vejen fra Gandrup mod Østerhaven, da 
hun pludselig får øje på 1 rødgult objekt på stør¬ 
relse med en desserttallerken. Objektet stod stille 
i luften og syntes til at begynde med cirkelrundt, 
medens det senere gradvis blev ligesom fladtrykt eller 
cigarformet. Hun standsede bilen og betragtede ob¬ 
jektet gennem bilens forrude i ca. 5 min., hvor¬ 
efter det pludselig var borte. Det var den aften 
regnvejr og stærkt overskyet. 

En ung mand ser den 19. august kl. 23,22 fra 
Horsens 1 blændende blåhvidt objekt. Det accelle- 
rerede i en stigning på 25—30 grader med vandret 
plan. Til at begynde med var der en hale eller spor 
bestående af hvidt lys, efterhånden blandet med 
rød-violette gnister. 

1 ægtepar ser den 20. august kl. 21,11 fra Hor¬ 
sens 2 gulligrøde objekter på størrelse med en 


1 -krone. Det ene objekt kom fra SØ og ændrede 
pludselig kurs mod det fra S kommende, stødte 
sammen med dette 3 gange, hvorefter begge ob¬ 
jekter fortsatte i NV-lig retning. 

3 mænd er den 21. august på nattur ved Hel¬ 
singør, da de kl. 01,30—01,45 får øje på 1 hvid¬ 
gult objekt lodret over dem, lidt større end en 
stjerne. Det flyver i en uregelmæssig zig-zak kurs og 
standser undertiden op 2—3 sek. Tilsidst forsvin¬ 
der objektet i horisonten mod øst. 

Fra den 27. august er der 2 rapporter, der begge 
beretter om observationer i Øresund. 

Kl. 18,50—18,55 ser 2 mænd 1 aflangt mørkt 
objekt af størrelse som en fiskekutter ca. midtvejs 
mellem Mikkelborg og Rå i Sverige. Objektet, der 
kom fra nord, bevægede sig lige over vandoverfla¬ 
den, tog pludselig højde og forsvandt i disen. Der 
hørtes ingen lyd, og der var intet lys at se. 

Kl. 20,00—20,06 ser en dame fra sin villa nord 
for Helsingør 1 gråt aflangt objekt komme 4—5 m 
over vandet fra SØ med retning mod NV forbi 
hotel „Marienlyst" ca. 200 m fra land. Ca. 300 m 
NV for villaen dykkede objektet roligt ned i van¬ 
det mellem 2 sømærker og kom ikke mere til syne. 
Objektets længde anslås til ca. 8—10 m med et 
vindue på siden i den forreste del og bagtil en slags 
finner, der blev trukket ind, før objektet dykkede. 
Farten anslås til ca. 10 km i timen. 

Hos et ægtepar i Hillerød skete der den 30. au¬ 
gust følgende: 

Manden hviler sig på sofaen i stuen, hvor et 
vindue står åbent. Fruen kommer ind og spørger 
straks, hvad det er for noget mærkeligt, han har 
smidt på gulvet. Manden benægter at have smidt 
noget, men ser nu en cigarformet genstand, ca. 
18—20 cm lang, ligge på gulvet. Fruen gik hen 
for at samle genstanden op, men da hun fik hån¬ 
den ned til den, gav den et smæld, omtrent som 
man til tider kan høre en sikring gøre, når den 
springer. Samtidig kom der et blågrønt glimt, og 
genstanden var fuldstændig forsvundet. 

Norge. 

Da en mand den 21. juli kl. 16,30 er på vej fra 
arbejde med færgen fra Brevik til Stathelle, står 
han og ser efter et jetfly, som lavede en røgstribe. 
Pludselig får han øje på 1 skiveformet objekt, som 
flyver nærmere og lavere end flyet, men på tværs 
af dettes kurs. Der var ingen røg eller lyd. 

W etc hårdt. 

Husk at underrette SUFOI, 
når De ser et UFO 


Nedstyrtet f I. tallerken 

En hemmelig undersøgelse forsøger at af¬ 
gøre, hvad der var skyld i, at dette mærkelige 
fartøj styrtede ned ved den tyske kyst. 

På en lille ø i Nordsøen ud for den tyske kyst er 
en hemmelig undersøgelse igang for at afgøre, om 
brintbombeeksplosioner foretaget i Stillehavet tvang 
en flyvende tallerken til jorden. Førstehåndsfund 
blev for nylig afsløret i Oslo, Norge, af dr. Hans 
Larsen Loberg, en forhenværende norsk videnskabs¬ 
mand, som udtalte, at undersøgerne allerede havde 
gjort nogle usædvanlige opdagelser. 

I sin rapport sagde dr. Loberg, at den mystiske 
måde, hvorpå automobilvindspejle knustes og splin¬ 
tredes for nogle få måneder siden i adskillige ame¬ 
rikanske byer, muligvis ville stå foran sin opklaring, 
når resultaterne af undersøgelsen forelå. Thi, tilføj¬ 
ede han, den nedstyrtede tallerken siges at have 
medført affyringsinstrumenter, der var i stand til at 
splintre glas med magnetiske stråler. 

Tallerkenen gik ned på Helgoland, en lille ø, som 
lyskerne brugte som u-bådsbase under første ver¬ 
denskrig. Da øen kun er en lille plet land i et stort 
havområde, mener dr. Loberg, at tallerkenen blev 
tvunget til jorden, da brintbombesprængningerne 
fremkaldte forhold i atmosfæretrykket, som umulig¬ 
gjorde flyvning. 

Der var ikke tale om en nedstyrtningsulykke, og 
undersøgerne fandt de fleste af tallerkenens instru¬ 
menter intakte. På terrænet omkring skibet fandt man 
ligene af 7 mænd. De var alle forbrændt til ukende¬ 
lighed. De var måske, måske ikke, passagerer om¬ 
bord i det sælsomme flyvende fartøj. 

Dr. Loberg, der tidligere har fået tildelt den un¬ 
garske fysikpris, sagde, at beskrivende detailler om 
tallerkenen blev meddelt ham af en videnskabelig 
kollega, som er medarbejder ved undersøgelseskom¬ 
missionen på Helgoland. 

Hvis magnetiske stråler fra en flyvende tallerken 
splintrede automobilvindspejlene, så vil politiet i ad¬ 


skillige amerikanske byer skrinlægge rapporterne om 
en sag, der bragte dem til kogepunktet for nogle få 
måneder siden. 

Det begyndte altsammen i den lille by Belling- 
ham i staten Washington, hvor skrækslagne beboere 
erfarede, at der i løbet af en uges tid blev indbragt 
1500 automobiler med knuste vindspejle — og in¬ 
gen kunne forklare, hvorledes det var gået til. 

Bellingham’s 34000 indbyggere begyndte at spe¬ 
kulere over, om ånder havde invaderet deres by. 
Selv vinduerne i huse og forretninger revnede i tu¬ 
sinde stykker. 

Sommetider revnede vindspejlene, medens bilerne 
var i fart, men ingen kunne pege på nogen bestemt 
årsag. 

Medens denne forbavsende historie blev gjort til 
genstand for avisoverskrifter i hele USA, undgik 
Bellingham’s øvrighed behændigt de afsindige be¬ 
boere, politiet var ved at blive forrykt, og de lokale 
glasfabrikanter tjente en formue. 

Så begyndte vindspejlene at gå itu i Wyoming, i 
Oklahoma City, i Pittsburgh og tilsidst i New York. 
Ingen, selv ikke glaseksperter, kunne fremkomme 
med nogen plausibel forklaring. 

Tallerkenens magnetiske strålekanon, som dr. Lo¬ 
berg mener er ansvarlig for alt det ituslåede glas, 
kan måske også give en løsning på endnu et myste¬ 
rium — en flyvenedstyrtningsulykke nær Fort Knox 
i Kentucky den 7. januar 1948. 

På denne dato blev en uidentificeret flyvende gen¬ 
stand iagttaget over Goodman-luftbasen ved Fort 
Knox af både militære og civile iagttagere. Luftkap¬ 
tajn Thomas K. Mantell, der fløj sin maskine over 
basen, kaldte kontroltårnet og meddelte, at genstan¬ 
den bevægede sig med halvdelen af hans fart. 

„Jeg flyver nu hen og kigger på den“, sagde han. 
„Den er lige foran mig og bevæger sig stadig med 
halvdelen af min fart. Den ser ud til at være af 
metal og er kæmpestor ... nu stiger den og flyver 
lige så hurtigt som jeg. Det er 360 miles i timen. 
Jeg stiger til 20000 fod, og hvis jeg ikke kan kom¬ 
me tættere på, opgiver jeg jagten". 

Klokken var 15.15. Og dette var Mantell’s sidste 
radioforbindelse med kontroltårnet. Adskillige timer 
senere blev hans lig fundet i vraget af maskinen ikke 
langt fra basen. 

Hvis Helgoland-tallerkenens magnetiske stråleka¬ 
non er intakt, kan den måske afsløre den kraft, der 

får flyvemaskiner såvel som glas til at gå i stykker. 

Dr. Loberg påstår, at fartøjet øjensynligt landede 
ved hjælp af egne instrumenter, og undersøgerne 
studerede det på afstand i to dage, før de risikerede 
en nærmere undersøgelse. 

Det område, hvor tallerkenen gik ned, blev bom¬ 
barderet med kosmiske stråler. Geigertællere og an¬ 
dre beskyttelsesanordninger blev anvendt, før under¬ 
søgelsen begyndte. 

De syv forkullede lig, der blev fundet omkring 
tallerkenen, er endnu uindentificerede. 

Deres tøj var brændt fuldstændig bort, og der var 
intet, der kunne vise, om de var passagerer ombord 
i fartøjet, eller om de var Helgoland-beboere, der 
for tidligt havde vovet sig for nær til tallerkenen. 

Mærkeligt nok syntes alle mændene at være i al¬ 
deren fra 25 til 30 år og af samme højde — om¬ 
kring 5 fod og 8 tommer. Alle havde udmærkede 
tænder. 

Undersøgerne har en teori: At de syv mænd var 
passagerer, der blev fortæret af en brand inden i 
skibet. Flammerne var sandsynligvis opstået som 
følge af pludselige forandringer i atmosfæretrykfor- 
hold inden i tallerkenens hermetisk lukkede kabine. 

Øverst i tallerkenen var der en faldlem, ud igen¬ 
nem hvilken de syv lig kunne være blevet kastet ved 
landingsstødet. 

Endnu mærkeligere var skibets mål. Det var 91 
fod i diameter, og kabinen var 70 fod i højden. 
Faktisk var alle mål delelige med syv. 

På instrumenttavlen fandtes en række trykknapper, 
men undersøgerne studerer stadig den indre meka¬ 
nisme for at finde ud af, hvad der får tallerkenen 
til at flyve. 

Dr. Loberg’s teori går ud på, at tallerkenen kan 
have rejst ad magnetiske kraftlinier, som videnskabs- 
mændene ved, cirkler omkring solsystemets ni pla¬ 
neter. 

Han påpeger, at der ingen motor og ingen pro¬ 
peller var, men hvis tallerkenen medfører magnetisk 
kraft, vil den bevæge sig akkurat som et søm bevæ¬ 
ger sig, når det tiltrækkes af en magnet. 

Landingsstellet var et trepunktsstel bestående af 
tre metalcylindre, der kunne dreje i alle retninger. 
Der var ingen bolte, nitter eller skruer på taller¬ 
kenen, og i konstruktionen fandtes to metaller, som 
er fuldstændig ukendte for videnskaben. 

Skibeds udvendige metalbeklædning var af letme¬ 


tal, der mindede om aluminium, men det var så 
hårdt, at det end ikke smeltede ved en temperatur 
på 15000 grader F. 

To mænd kunne mageligt løfte den ene side af 
tallerkenen. 

Selvom det ikke umiddelbart blev fastslået, at de 
syv forbrændte mænd var passagerer ombord på ski¬ 
bet, fandt undersøgerne udstyr derinde, som afgjort 
ledte tanken hen på opholdsrum. 

Køjer indbygget i væggen var snildt anbragt i den 
ene side af kabinens indre. 

En væske, der lignede vand, men var næsten tre 
gange så tungt som almindeligt drikkevand, fandtes 
i to små beholdere. På en væghylde var monteret et 
rør indeholdende et stort antal piller, muligvis føde 
i tabletform. 

Tallerkenens radio, som hverken havde rør, led¬ 
ninger eller antenne, var ca. så stor som en pakke 
cigaretter af king-size størrelsen. 

Brochurer og pjecer, der synes at vedrøre naviga¬ 
tionsproblemer, fandtes også, men undersøgerne prø¬ 
ver s f adig at deciffrere den i teksten benyttede skrift¬ 
art. 

Dr. Loberg betonede, at når Helgoland-undersø- 
gelsen er tilendebragt, vil rapporten føje et nyt ka¬ 
pitel til de flyvende tallerkeners historie. 

„ SIR ", august 1954- 

SUFOl’s bemærkninger: 

Vi har gennem lang tid arbejdet med denne sag 
for at få beretningen bekræftet eller afkræftet. Ef¬ 
ter de undersøgelser ingeniør Weie, Oslo, og under¬ 
tegnede har foretaget kan følgende oplyses: 

1 . Artiklen fremkom som sensationsartikel i det 
amerikanske magasin „SIR“ i august 1954. 

2 . De tyske myndigheder synes ikke at kende noget 
til sagen. 

3. Beboerne på Helgoland har aldrig hørt om hæn¬ 
delsen. 

4. Den norske dr. Hans Larsen Loberg synes ikke 
at eksistere, i hvert fald kender man ham ikke i 
Norge. 

5. De i artiklen omtalte rudesprængninger er mis¬ 
visende og hører overhovedet ikke hjemme der. 

6 . Sagen Mantell er fuldt opklaret — resultatet var 
kendt allerede i 1954 — altså hører den heller 
ikke hjemme i artiklen. 

Konklusionen må herefter blive, at vi står overfor 
en ondartet historie, som „en eller anden“ har set 
sin fordel ved at sende på markedet som en auten¬ 
tisk beretning. Ved at flette de meget kendte rude- 
sprængninger og sagen Mantell ind i billedet har 
man troet at kunne virke tilstrækkeligt overbevisende 
til at nå målet — skabe mis f ro og forvirring. 

— Det er indlysende, at der kan cirkulere 
flere røverhistorier, og at vi må være forsigtige, når 
vi står over for udenlandske beretninger, som ikke 
stammer fra en UFO-gruppe. 

H. C. 

En detektorvarsling kan være 
en hilsen fra rummet, gør Dem 
altid den ulejlighed at se efter , 
om der er »noget på himlen «. 

- ★- 

Udklip af Rødby Avis. 

Onsdag den 2. januar 1893, nr. 1. 

Ildkugle. 

Fra Søllested observeredes i Søndags aftes kl. 
11 1/2 i nordlig retning en ildkugle, som langsomt 
hævede sig op på himlen, dalede straks, men hæ¬ 
vede sig op på ny, denne gang noget højere end 
første gang. 

Første gang kuglen hævede sig, var den rød, an¬ 
den gang meget klar og strålende. 

Idet den sank sidste gang, efterlod den et klart 
skær som et lyn. Hele synet varede nogle få sekun¬ 
der. 

Ole Henningsen. 

Fredag den 4. januar 1893, nr. 3- 

En mcerkelig ildkugle. 

Efter Rsk.Tid. meddeltes i sidste nummer om en 
ildkugle, der var observeret i Søndags aftes fra Søl¬ 
lested. 


nornernes kikkerter i unødvendig bevægelse — at 
det var to raketter, som blev sendt til vejrs fra går¬ 
den Bruunsvang. 

Ole Henningsen. 

Mandag den 28. januar 1893, nr. 16. 

Et stort meteor af fuldmånens størrelse er set i 
Humlum sogn ved Lemvig. Meteoret sprang med et 
stort brag. 

Ole Henningsen. 


Natlig ophidselse 

Den 4. november 1957 ved 2-tiden dukkede plud¬ 
selig en lysende genstand op på den skyfri nathim¬ 
mel og bevægede sig hurtigt mod fæstningen Itaipu, 
der ligger i nærheden af Santos. De to vagter i fæst¬ 
ningen troede først, at det var en stjerne, men i lø¬ 
bet af få sekunder var obj. over dem, holdt stille i 
ca. 50—60 m højde og oplyste hele fæstningen med 
et skarpt, gulligt lys. Fra det skiveformede obj. kom 
en summende tone, der pludselig gik over til en pi¬ 
bende lyd. En kraftig varmebølge traf begge vagter, 
bedøvede dem og tilføjede dem svære brandsår. Vag¬ 
ternes skrig og det kraftige lysskær vækkede office¬ 
rer og mandskab. Alarmsignalet lød og alle forsøgte 
at nå deres kampstillinger. Det elektriske anlæg fun¬ 
gerede pludseligt ikke mere, og pansertårne og kano¬ 
ner kunne ikke mere drejes. Panikslagne løb solda¬ 
terne rundt mellem hinanden. Da de første officerer 
nåede ud på kasernepladsen, kom de lige tids nok 
til at se et orangefarvet obj. stige lodret til vejrs og 
forsvinde med stor hastighed. Hele tildragelsen hav¬ 
de kun varet ca. 3 min. Da man fandt vagterne, vi¬ 
ste det sig, at de havde svære brandsår og havde på¬ 
draget sig et chok. 

I strengeste hemmelighed undersøgte militæret det 
forefaldne. Kun gennem en udtalelse fra en officer, 
som havde været til stede under det passerede og 
som senere afhørte de to vagter, fik APRO kendskab 
til tilfældet. 


Bestl.AV. meddeler nu — for ikke at sætte astro- 


Dr. O. T. Fontes, AFRO. 










Husk at bestille Adamskis: 
OMBORD I RUMSKIBENE« 


Fortæl Deres venner om 
S. U. F. O. I. 


Kontakt 

Den 9- december 1954 befandt farmeren Oliniro 
da Costa E. Rosam sig ved 17-tiden på sin mark. 
Han er bosiddende i landsbyen Linka Bela Vista i 
nærheden af Venanua Aires i Brasilien. 

Han beretter selv ordret: 

Jeg hørte pludselig en fremmed lyd — omtrent 
som fra en symaskine. Jeg så mig omkring og op¬ 
dagede tæt ved mig en mærkelig person, som stir¬ 
rede vedholdende på mig. Lidt herfra svævende tæt 
over jorden så jeg et fly-objekt, som lignede en 
spejderhat. Obj. var cremefarvet og syntes omgivet 
af en gennemsigtig røg. To menneskelige væsener 
var synlige ved obj. Den ene stod i obj. dør, mens 
det andet væsen indgående betragtede den metal¬ 
tråd, som omgav min mark. Jeg blev så forskrækket, 
at jeg tabte den spade, som jeg netop havde i hån¬ 
den. Den fremmede gjorde en bevægelse, der lig¬ 
nede en militærisk hilsen, smilte, samlede min spa¬ 
de op, betragtede den nysgerrigt fra alle sider og 
rakte mig den så. Han vendte sig om og gik tilbage 
mod maskinen, og noget tøvende fulgte jeg efter. 
Den ene fremmede, som hidtil havde betragtet mar¬ 
kens indhegning og fårene på marken, betydede 
mig dog, at jeg skulle blive stående stille. Så for¬ 
svandt de alle tre hurtigt ind i maskinen, som med 
en uhyre fart hævede sig op i luften og snart var 
forsvundet ud af syne. 

Da de brasilianske myndigheder foranstaltede en 
undersøgelse fremsatte farmeren som sin mening, at 
maskinen og besætningen måtte tilhøre en fremmed 
nation her på Jorden. Da myndighederne gjorde 
ham opmærksom på, at det muligvis også kunne 
dreje sig om mennesker fra en anden planet, troede 
farmeren, at denne løsning måske var den mest nær¬ 
liggende. 

Han beskrev væsenerne som mennesker af nor¬ 
mal højde med påfaldende hvide ansigter, langt, 
blondt hår og skråtstillede øjne. Deres klædninger 
lignede vore over-alls. Maskinen havde en diameter 
på ca. 15 m og bestod af et lysegult metal, som 
blinkede i solen. 

Denne beretning blev i 1955 offentliggjort af dag¬ 
bladet „O Cruzeiro“, som er kendt for sin objek¬ 
tive og åbne indstilling til UFO-problemet. 


UFO krydser flyrute 

Natten til den 7. maj 1959 så hele besætningen 
på et passagerfly et UFO, — der krydsede dets kurs. 
— Observationen bekræftedes af en operatør i kon¬ 
troltårnet. Flyet var Convair 340 YRA på Real 
Aerovias Airlines rute nr. 152 fra den brasilianske 
hovedstad Sao Paulo til Londrina City i staten Pa- 
rana. Den startede kl. 19,33 med passagerer og føl¬ 
gende besætning: Kaptajn Orlando Ferreira Costa, 
andenpilot Braz Briganti Filho, telegrafist José Car- 
nioto Lavor og stewardesserne Riue Ficco og Colom- 
ba Aqaresida Venturini. 

Det var en rolig flyvning i klart vejr uden måne. 
Den beordrede højde var 9000 fod på „Aerovia 
Amber 7“. Mens man fløj over Itapetininga City¬ 
området, kaldte andenpiloten på kaptajnen og pe¬ 
gede på en mærkelig lysende bold, der svævede til 
højre for Jacarezino City. — Mens hele besætnin¬ 
gen så til, skiftede UFO’et farve fra lys orange til 
lys rød. Så forsvandt objektet, men viste sig pludse¬ 
lig igen til venstre for byen. Senere forsvandt UFO- 
et igen og kom atter til syne på den anden side af 
airlineren. Kaptajn Costa slukkede alle maskinens 
lys, og besætningen kunne se UFO’et flere minutter 
endnu. 

Da Convair-maskinen nærmede sig Londrina City, 
beordrede kaptajn Costa andenpiloten til at bede 
tårnet overtage kontrollen. Sergent Jaime Correira, 
som havde vagt i tårnet, svarede, at han havde set 
objektet, — og hans beskrivelse af det svarede til 
besætningens. Luis Bento Coutinho, en chauffør ved 
flyvepladsen, rapporterede, at han også havde set 
objektet. Hele besætningen var overbevist om, at 
„UFO’et ikke var noget kendt himmelfænomen og 
ikke noget konventionelt luftfartøj“. Sergent Cor¬ 
reira i kontroltårnet sagde, at han havde set UFO’et 
to gange og havde fået et tydeligt indtryk af det. 


Takket være videnskaben er vi i stand til 
gennem presse og radio at vejlede og vild¬ 
lede praktisk talt alle. 

Bertrand Russell. 


Husk at underrette SUFOI, 
når De ser et UFO 


Fortæl Deres venner om 
ADAMSKI’S »TELEPATI« 


Rounbora Truk-Skive 











